GKV

Radionica osnova programiranja: upoznajte Micro:bit
2026-07-15 09:30 - 2026-07-30 11:00 (Europe/Zagreb) | Zgrada knjižnice – prizemlje
U suradnji s volonterom i zahvaljujući donaciji Instituta za razvoj i inovativnost mladih, Gradska knjižnica Vodice tijekom ljetnih praznika organizira radionice programiranja Micro:bita.
„Micro:bit je mikroračunalo koje vam omogućuje da osmislite, napravite i isprobate razne zabavne i edukativne projekte. Ovaj mikrokontroler sadrži procesor, ulazne i izlazne izvode te za napajanje koristi dvije AAA baterije. Može prikazati tekst, brojke, sličice i animacije na ekranu, mjeriti temperaturu te odrediti strane svijeta te sadrži senzor za pokret i svjetlo. Može se spojiti s drugim uređajima i senzorima te s njima komunicirati putem radio veze ili Bluetooth tehnologije. Sa svojim dijelovima i karakteristikama te programiranjem micro:bit se lako pretvara u različite interaktivne i funkcionalne uređaje.“
Radionice će voditi volonter Tomislav Mor koji će djecu upoznati s osnovama programiranja i rada s micro:bit i boson setovima. Radionica je namijenjena djeci od 10 do 14 godina.
Radionice će se održavati u Čitaonici knjižnice 14., 16. i 18. srpnja u 10 sati.
Broj mjesta je ograničen i prijava je obavezna kako bismo se mogli bolje pripremiti i odraditi radionice na obostrano zadovoljstvo. Na adresu e-pošte: info@gkv.hr pošaljite ime i prezime i dob djeteta.
